पाएं अपने शहर की ताज़ा ख़बरें और फ्री ई-पेपरडाउनलोड करें
चौपारण प्रखंड के जीटी रोड सिक्स लेन निर्माणकर्ताओं को कोरोना वैक्सीन लगाने के लिए मजदूर दिवस पर राजकेशरी कंस्ट्रक्शन कैंप में टीकाकरण कैंप का आयोजन किया गया था। नोडल पदाधिकारी डॉ धीरज कुमार ने बताया कि सिक्स लेन निर्माण कंपनी में कार्यरत 300 से अधिक लोगो को कोरोना वैक्सीन लगाने का लक्ष्य था। पर कैंप लगने के बाद मात्र 20 लोगो ने जिसमे दो पत्रकार भी शामिल थे।
जिसने वैक्सीन लगवाया, जो सोचनीय विषय है। डॉ धीरज ने कहा कि प्रशासन एवं एनएचआई की जिम्मेवारी बनती है, सभी कर्मियों को वैक्सीन लगवाना। उन्होंने कहा कि सिक्स लेन निर्माण में लगे सभी कर्मी हमेशा जीटी रोड पर रहते है। जहां हमेशा हजारों वाहन अन्य प्रदेश एवं महानगरों से आता जाता रहता है। इसलिए कर्मियों को वैक्सीन लेना अतिआवश्यक है। वैक्सीन लेने वालों में चौपारण के पत्रकार प्रमोद सोनी और अभिमन्यु सिंह के अलावा एनएचएआई कर्मी शामिल थे। टीकाकरण कैंप में स्वास्थ्य कर्मी डॉक्टर हबीब खान, सी एच ओ सोनी कुमारी, एएनएम मीना कुमारी, प्रभा कुमारी, सुषमा कुमारी मुख्य रूप से शामिल थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn